Antieke vaas kan miljoene dollar haal | Netwerk24
Antieke vaas kan miljoene dollar haal
'n Skaars antieke Yamanaka-vaas wat vir byna 'n eeu lank weggesteek was in 'n private Japannese versameling gaan die hoogtepunt wees op Sotheby's se komende herfsveiling in Hongkong.
Die skaars Yamanaka-vaas, een van die mees komplekse porseleinvase wat deur keiser Qianlong laat maak is, word in Oktober deur Sotheby's in Hongkong opgeveil. Onder is die porseleinmeesterstuk van naderby. Foto: Sotheby's
Die Chinese porselein-meesterstuk is met vier pare visse onder Rococo- geïnspireerde motiewe beskilder. Dit word bestempel as een van die mees komplekse porseleinvase wat ooit deur keiser
Qianlong (1736–1795) laat maak is. Dit is in 1905 in New York uitgestal en in 1924 deur die Japannese versamelaar gekoop.
Sotheby's verwag dat dit vir tot $9 miljoen kan verkoop.
Nicholas Chow, voorsitter van Sothby's Asia, sê nie net is dit 'n unieke vaas nie, dit is ook in 'n uitmuntende toestand.
"As 'n mens dink aan die afstand wat die vaas al afgelê het, asook al die onstuimige tye waardeur dit is, is dit 'n wonderwerk dat dit sonder 'n kraak oorleef het."
Die vaas is die maat van die bekende Bainbridge-vaas, wat in 2010 vir £43 miljoen op 'n veiling verkoop is.